**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.08.2019, ora 08.00 – 17.08.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.08.2019, ora 07.00**

**RÂURI**

Debitele au fost, în general, staţionare, exceptând cursul superior al Prutului, cursurile mijlocii şi inferioare ale Sucevei, Moldovei, Bistriţei, Trotuşului şi cursurile inferioare ale Crasnei şi Barcăului, unde au fost în creștere prin propagare.

Debitele se situează, în general, la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vişeu, Someşul Mic, Bega, Motru, bazinul superior al Ialomiței, bazinul inferior al Argeșului, pe cursul mijlociu al Buzăului, pe cursurile inferioare ale Jiului și al Vedei şi mai mici (sub 30% din normalele lunare) pe râurile din bazinele hidrografice: Moraviţa, Lotru, Jijia, pe cursul superior al Siretului, pe unii afluenți ai Someșului Mic (Lonea, Fizeș), ai Crișului Negru (Holod, Teuz), ai Mureșului (Comlod, Iara, Vișa, Feernic, Domald, Secaș, Orăștie, Strei, Râul Mare) şi pe afluenţii Bârladului.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general staţionare, exceptând cursul superior al Prutului şi cursurile inferioare ale Sucevei, Moldovei, Bistriţei şi Trotuşului, unde vor fi în creștere prin propagare.

Sunt posibile creșteri de niveluri și debite, pe unele râuri mici din zonele de deal și munte, ca urmare a precipitațiilor, slabe cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în ţară (secţiunea Baziaş) în intervalul 16.08 – 17.08.2019 a fost în scădere, având valoarea de 3000 m3/s, sub media multianuală a lunii august (4300 m3/s).

În aval de Porţile de Fier debitele au fost în scădere.

Debitul la intrarea în ţară (secţiunea Baziaş) va fi staţionar (3000 m3/s).

În aval de Porţile de Fier debitele vor fi în scădere.

**2.** **Situația meteorologică în intervalul 16.08.2019, ora 08.00 – 17.08.2019, ora 06.00**

**ÎN ŢARĂ**

Vremea a fost răcoroasă. Cerul a prezentat înnorări temporare, iar pe arii restrânse în Transilvania și izolat la munte, precum și în Oltenia, Muntenia și Dobrogea s-au semnalat averse, în general slabe cantitativ. Vântul a suflat slab și moderat. Temperaturile maxime s-au încadrat între 17 grade la Târgu Secuiesc și Întorsura Buzăului și 29 de grade la Roșiori de Vede, Calafat, Drobeta Turnu Severin, Turnu Măgurele și Zimnicea, iar la ora 06.00 se înregistrau valori termice cuprinse între 8 grade la Câmpeni și 20 de grade la Constanța-dig. Dimineața și noaptea, izolat în depresiuni a fost ceață.

**LA BUCUREŞTI**

Vremea a continuat să se răcească, până la valori ușor mai coborâte comparativ cu cele climatologic specifice perioadei. Cerul a fost variabil, iar vântul a suflat slab și moderat. Temperatura maximă a fost de 27 de grade la Afumați și Băneasa și 28 de grade la Filaret, iar la ora 06.00 erau 16 grade la Băneasa, 17 grade la Filaret și 18 grade la Afumați.

**3. Prognoza meteorologică în intervalul 17.08.2019, ora 08.00 – 18.08.2019, ora 08.00**

**ÎN ŢARĂ**

Vremea se va încălzi ușor. Cerul va fi variabil, cu unele înnorări pe parcursul zilei, când pe arii restrânse la munte, în vestul, sudul și centrul țării vor fi averse, însoțite și de descărcări electrice. Vântul va sufla slab și moderat, cu ușoare intensificări în regiunile estice și pe crestele montane. Temperaturile maxime se vor încadra între 21 și 30 de grade, iar cele minime vor fi cuprinse între 10 și 18 grade, mai scăzute în depresiuni, spre 6 grade, unde vor fi condiții de ceață.

**LA BUCUREŞTI**

Vremea se va încălzi ușor. Cerul va fi variabil, cu unele înnorări în prima parte a zilei, când trecător vor fi condiții pentru ploi de scurtă durată. Vântul va sufla slab și moderat. Temperatura maximă va fi de 27...28 de grade, iar cea minimă de 14...16 grade.

1. ***CALITATEA APELOR***

Nu s-au înregistrat evenimente deosebite.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului şi vegetaţiei**

***Comisariatul Județean Constanța din cadrul Gărzii Naționale de Mediu*** informează despre producerea, la 16.08.2019, ora 14:50, a izbucnit un incendiu de vegetație uscată, la ieșire din loc. Mihail Kogălniceanu spre loc. Cuza Vodă, lângă pădure, jud. CT. ISU Constanța intervine pentru stingere. Nu se cunosc cauzele declanșatoare.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE